**ŠIAULIŲ LOPŠELIO-DARŽELIO „GINTARĖLIS“**

**MENINIO UGDYMO MOKYTOJO PAREIGYBĖS APRAŠYMAS**

**I. SKYRIUS**

**BENDROJI DALIS**

 1. Šiaulių Lopšelio-darželio ,,Gintarėlis“ (toliau – lopšelis-darželis) meninio ugdymo

mokytojas yra darbuotojas dirbantis pagal darbo sutartį. Lopšelio-darželio meninio ugdymo mokytojo pareigybė priskiriama specialistų grupei.

2. Pareigybės lygis – A.

3. Meninio ugdymo mokytojo pareigybė reikalinga organizuoti muzikinį ugdymą įvairių

poreikių ir amžiaus tarpsnių vaikams, taikyti tradicines ir naujas muzikinio ugdymo metodikas.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti aukštąjį išsilavinimą, pedagogo kvalifikaciją;

4.2. atitikti bent vieną iš šių reikalavimų:

4.2.1. turėti ne mažesnį kaip 3 metų pedagoginio darbo stažą;

 4.2.2. gebėti groti ne mažiau kaip dviem muzikos instrumentais;

4.2. išmanyti priešmokyklinio ugdymo, specialiųjų programų ir išsilavinimo standartų, Bendruosius ugdymo planus;

4.3. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu

Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

4.4. ne žemesniu kaip B1 kalbos mokėjimo lygiu mokėti bent vieną iš trijų Europos

Sąjungos darbo kalbų (anglų, prancūzų, vokiečių);

4.5. mokėti naudotis informacinėmis technologijomis;

4.6. dirti vadovaujantis Lietuvos Respublikos švietimo įstatymu, Jungtinių Tautų vaiko

teisių konvencija, Lietuvos higienos norma HN 75, Lietuvos Respublikos švietimo ir mokslo ministerijos patvirtintais teisės aktais, programomis, rekomendacijomis ir kitais dokumentais reglamentuojančiais ikimokyklinio ir priešmokyklinio amžiaus vaikų ugdymą bei šiuo pareigybės aprašymu.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. planuoja veiklą, rengia ugdymo planą (programą) pagal įstaigos metų veiklos planą

bei ikimokyklinį ir priešmokyklinį ugdymą reglamentuojančius dokumentus, mokslo metų pabaigoje pristato veiklos ataskaitą;

5.2. organizuoja muzikinio ugdymo užsiėmimusįvairių poreikių ir gebėjimų ikimokyklinio ir priešmokyklinio amžiaus vaikams pagal patvirtintą tvarkaraštį;

5.3. organizuoja veiklą gabiems vaikais, tenkina vaikų saviraiškos bei saviugdos poreikius;

5.4. nustato ir vertina ugdytinių muzikinius gebėjimus;

5.5. taiko tradicines ir naujausias muzikinio ugdymo metodikas, ugdo kūrybinį, estetinį ir sociokultūrinį ugdytinių santykį su muzika;

5.6. tobulina savo profesinę kompetenciją;

5.7. kuria didaktiniu požiūriu tinkamą muzikinio ugdymosi aplinką, gamina metodines

priemones, jas tvarko, prižiūri;

5.8. bendrauja ir bendradarbiauja su lopšelio-darželio pedagogais bei kitais specialistais,

tėvais (globėjais, rūpintojais), organizuoja įvairius renginius įstaigoje ir už jos ribų;

5.9. prisideda prie įstaigos įvaizdžio kūrimo;

5.10. inicijuoja ir/ar dalyvauja bendrose įstaigos renginiuose: posėdžiuose, pasitarimuose,

5.11. įstaigos ikimokyklinio ugdymo programos rengime, projektų kūrime ir kitose veiklose;

5.12. tikslingai išnaudoja laiką, skirtą metodinei veiklai (darbų planavimui ir pasiruošimui veiklai, ugdytinių pasiekimų vertinimui, projektų rengimui, savišvietai, pasirengimui šventėms, ugdymo priemonių gamybai ir kt.) įstaigoje ir, reikalui esant, už įstaigos ribų (literatūros studijavimui, priemonių įsigijimui, įrašų darymui ir kt.);

5.13. užtikrina vaikų saugumą ugdymo veikloje (grupėje, salėje, kitose įstaigos erdvėse,

žaidimų aikštelėse ir kt.), suteikti pirmąją pagalbą nelaimingo atsitikimo metu nukentėjusiam vaikui ir pranešti apie įvykį direktoriui ar atsakingam darbuotojui;

5.14. išvykstant su vaikais už įstaigos ribų, vadovaujasi Lietuvos Respublikos Švietimo ir mokslo ministerijos patvirtintu vaikų turizmo organizavimo aprašu ir lopšelio-darželio direktoriaus patvirtinta tvarka;

 5.15. vykdo Darbo saugos ir sveikatos, Gaisrinės saugos instrukcijas, įstaigos darbo tvarkos taisykles, darbuotojų etikos kodekso reikalavimus, poveikio priemonių taikymo netinkamai besielgiantiems ugdytiniams rekomendacijas bei vadovaujasi asmens duomenų teisinės apsaugos ir visuomenės informavimo įstatymuose pateikiamomis nuostatomis dėl vaiko teisių užtikrinimo;

 5.16. darbe vadovaujasi šiais principais:

 5.16.1. visumine ugdymo samprata – organizuodamas veiklą pedagogas paiso vaiko raidos ir vaikų kultūros dėsningumų, siekia jo vertybinių nuostatų, jausmų, vidinio ir išorinio pasaulio dermės;

 5.16.2. individualizavimo – ugdymas grindžiamas kiekvieno vaiko asmenybės pažinimu, ugdymo(si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti;

 5.16.3. tęstinumo – tęsiamas šeimoje ir/ar artimoje aplinkoje pradėtas pozityvus vaiko ugdymas;

 5.16.4. dermės – derinami šeimos ir įstaigos interesai, lūkesčiai dėl vaikų pasiekimų, ugdymo(si) būdų, rūpinamasi šeimos švietimu;

 5.17. vykdo su lopšelio-darželio uždaviniais susijusius nenuolatinio pobūdžio direktoriaus ir/ar jo įgalioto asmens pavedimus ir užduotis.

**IV. SKYRIUS**

**ATSAKOMYBĖ IR ATSKAITOMYBĖ**

 6. Lopšelio-darželio meninio ugdymo mokytojas teisės aktų nustatyta tvarka atsako už:

 6.1. funkcijų, išvardintų šiame pareigybės aprašyme bei lopšelio-darželio nuostatuose, atlikimą;

 6.2. savo darbo kokybę bei vaikų sveikatą ir saugumą ugdymo(si) proceso metu įstaigoje ir už jos ribų;

 6.3. darbo, civilinės bei priešgaisrinės taisyklių laikymąsi, higienos reikalavimų vykdymą;

 6.4. konfidencialų gautų duomenų naudojimą ir tvarkymą;

 6.5. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių ugdymo proceso ir meninio ugdymo mokytojo darbo organizavimą, darželio direktoriaus įsakymų laikymąsi bei tinkamą jų įgyvendinimą;

 6.6. patikėtų ugdymo(si) priemonių, metodinės medžiagos, muzikinės ir techninės įrangos, kitų materialinių vertybių saugumą ir priežiūrą.

 7. Už savo funkcijų nevykdymą ar netinkamą vykdymą, darbo drausmės pažeidimus atsako įstatymų nustatyta tvarka.

 8. Lopšelio-darželio meninio ugdymo mokytojas tiesiogiai pavaldus direktoriaus pavaduotojui ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir supratau: